বিকাল থেকে পীর আলীর ডায়েরিয়া শুরু হলো, আয়নাল ডিঙি নৌকা বেয়ে ১ মাইল দূরে একটি মেডিক্যাল ক্যাম্প থেকে বাজানের জন্য ওষুধ আনলো। রাতে ডায়েরিয়ার প্রকোপ আরো বৃদ্ধি পেল, পরদিন সকালে আয়নাল শুনতে পেল, মাইল তিনেক দূরে গাবুরা বাজারে ত্রাণ দেয়া হবে, অনেক রকমের ত্রাণ, শাড়ি, লুঙ্গি আর নানা রকমের খাবার তো আছে। বড় একটি টিনের হাঁড়ি নিয়ে আয়নাল পথে নামে, যাওয়ার পথে পীর আলীর পাশে যেয়ে মাথায় হাত বুলিয়ে বললো-